31 ರ ರಾತ್ರಿ ನಗರದಾದ್ಯಂತ 144 ಸೆಕ್ಷನ್ ಜಾರಿ ಕಮಲ್ ಪಂತ್ ಹೊಸ ವರ್ಷ ಸಂಭ್ರಮಾಚರಣೆಯ ಕುರಿತು ಇಂದು ಸುದ್ದಿಗೋಷ್ಟಿ ನಡೆಸಿದ ಬೆಂಗಳೂರು ನಗರ ಪೊಲೀಸ್ ಕಮಿಷನರ್ ಕಮಲ್ ಪಂತ್ 31 ರ ರಾತ್ರಿ ನಗರದಾದ್ಯಂತ 144 ಸೆಕ್ಷನ್ ಜಾರಿಯಾಗಲಿದೆ ಎಂದರು. ಸುದ್ದಿಗೋಷ್ಟಿಯ ಮುಖ್ಯಾಂಶಗಳು ಹೀಗಿವೆ.. ಕೊರೊನಾ ಹಿನ್ನೆಲೆಯಲ್ಲಿ ಹಿಂದಿನ ವರ್ಷ ನಡೆದಂತೆ ನ್ಯೂ ಇಯರ್ ಸಂಭ್ರಮ ಈ ವರ್ಷ ಇರುವುದಿಲ್ಲ. ಕೋವಿಡ್ ಕಾರಣ 31 ಕ್ಕೆ ಸೆಲೆಬ್ರೇಷನ್ ಹಿಂದಿನ ರೀತಿ ಇರುವುದಿಲ್ಲ. ಕೊರೊನಾ ವೈರಸ್ ನಮ್ಮ ವಾತಾವರಣದಲ್ಲಿ ಇದೆ. ಹೊರ ದೇಶ ಯುರೋಪ್, ಇಂಗ್ಲೆಂಡ್ನಿಂದ ಪ್ರಯಾಣಿಕರು ಬಂದ ಮೇಲೆ ನಿಬಂಧನೆಗಳು ಅಂತರಾಷ್ಟ್ರೀಯ ಮಟ್ಟದಲ್ಲಿ ಜಾಸ್ತಿಯಾಗಿವೆ. ಈ ಎಲ್ಲಾ ವಿಷಯಗಳನ್ನ ಗಮನದಲ್ಲಿಟ್ಟುಕೊಂಡು ಜನರ ಆರೋಗ್ಯ ಭದ್ರತೆಯಿಂ ಕೆಲವು ನಿಬಂಧನೆಗಳು ಜಾರಿಯಾಗಲಿದೆ. 31 ರ ಸಂಜೆ 6 ರಿಂದ 1 ರ ಬೆಳಗ್ಗೆ 6 ರ ತನಕ 144 ಸೆಕ್ಷನ್ ಜಾರಿಯಲ್ಲಿರಲಿದೆ. 5 ಮತ್ತು ಅದಕ್ಕಿಂತ ಹೆಚ್ಚು ಮಂದಿ ಒಂದೆಡೆ ಸೇರುವಂತಿಲ್ಲ. ಪಬ್ಲಿಕ್ ರೋಡ್, ರಸ್ತೆ, ಪಾರ್ಕ್ಗಳಲ್ಲಿ ಸೆಲೆಬ್ರೇಷನ್ಗೆ ಅವಕಾಶವಿಲ್ಲ. ಅಪಾರ್ಟ್ಮೆಂಟ್ ಕಾಂಪ್ಲೆಕ್ಸ್ಗಳಲ್ಲಿ ಮಾಡಿಕೊಳ್ಳಬಹುದು. ಪ್ರೈವೇಟ್ ಕ್ಲಬ್ಗಳಲ್ಲಿ ತಮ್ಮ ಮೆಂಬರ್ಸ್ಗೆ ಫಂಕ್ಷನ್ಗೆ ಅವಕಾಶ ಇರುತ್ತೆ. ಆದರೆ ಕೂಪನ್ ಹೆಸರಲ್ಲಿ ಪ್ರೋಗ್ರಾಂ ಆಯೋಜನೆಗೆ ಅವಕಾಶವಿಲ್ಲ. ಬ್ಯಾಂಡ್ ಮ್ಯೂಸಿಕ್, ಸಾಂಸ್ಕೃತಿಕ ಕಾರ್ಯಕ್ರಮಕ್ಕೆ ಅವಕಾಶವಿಲ್ಲ, ರೆಗ್ಯೂಲರ್ ಬಳಕೆ ಮ್ಯೂಸಿಕ್ಗೆ ಅವಕಾಶವಿದೆ. ರೆಸ್ಟೋರೆಂಟ್ ಕೋವಿಡ್ ರೂಲ್ಸ್ ಪ್ರಕಾರ 50 ಜನರಿಗೆ ಅವಕಾಶವಿದೆ. ಅದೂ ಕೂಡ ಅಡ್ವಾನ್ಸ್ ಬುಕ್ಕಿಂಗ್ ರೀತಿಯಲ್ಲಿ ಇರಬೇಕು. ಗ್ರಾಹಕರ ಬಳಿ ಬುಕ್ಕಿಂಗ್ ರಸೀತಿ ಇರಬೇಕು. ಪೊಲೀಸರು ಕೇಳಿದಾಗ ಆ ರಸೀತಿ ಇರಬೇಕು. ಬ್ರಿಗೇಡ್ ರೋಡ್, ಎಂ. ಜಿ. ರೋಡ್, ಕೋರಮಂಗಲದಲ್ಲಿ ನೋ ಮ್ಯಾನ್ಸ್ ಜೋನ್ ಇರಲಿದೆ. ಕೋವಿಡ್ ರೂಲ್ಸ್ ಪ್ರಕಾರ ನಿಯಮ ಮೀರಿದ್ರೆ ದಂಡ ವಿಧಿಸಲಾಗುತ್ತದೆ. ಈ ಬಗ್ಗೆ ಹೊಟೇಲ್ನವರಿಗೆ ಗಮನವಿರಬೇಕು. ಹೊಟೇಲ್ ಮ್ಯಾನೆಜ್ಮೆಂಟ್, ಪಬ್, ಮಾಲ್ ಕೋವಿಡ್ ಪ್ರೋಟೋಕಾಲ್ಗಳನ್ನು ಫಾಲೋ ಮಾಡಬೇಕು. ಅವರಿಗೆ ಈಗಾಗಲೇ ಅರಿವು ಸಹ ಮೂಡಿಸಿ ಮಾಹಿತಿ ನೀಡಿದ್ದೇವೆ. ವಿನಾಕಾರಣ ಓಡಾಟಕ್ಕೆ ನಗರದಲ್ಲಿ ಎಲ್ಲೂ ಅವಕಾಶವಿಲ್ಲ. ಜಾಲಿ ರೈಡ್, ರೋಡ್ನಲ್ಲಿ ನ್ಯೂಸೆನ್ಸ್ ಕ್ರಿಯೇಟ್ ಮಾಡುವವರಿಗೆ ಕಾನೂನು ರೀತಿ ಕ್ರಮ ಕೈಗೊಳ್ಳಲಾಗುವುದು. ವಾಹನ ಜಪ್ತಿ ಕಾರ್ಯ ನಗರದಲ್ಲಿ ಇರುತ್ತೆ. ಯಾರು ಡ್ರಾಗ್ ರೇಸ್, ಚೇಷ್ಟೆಗಳನ್ನು ಮಾಡುವಂತಿಲ್ಲ. ಯಾರಿಗೂ ಕೋವಿಡ್ ನಿಂದ ತೊಂದರೆಯಾಗದೇ ಈ ಕಾರ್ಯಕ್ರಮ ಆಚರಿಸಲು ಸಹಕಾರ ನೀಡ್ತೀವಿ. ನಗರದಾದ್ಯಂತ 10 ಸಾವಿರ ಪೊಲೀಸರನ್ನ ನಿಯೋಜನೆ ಮಾಡಲಾಗುತ್ತದೆ. ಅದರಲ್ಲಿ ಅರ್ಧ ಭಾಗ ಎಂ.ಜಿ. ರೋಡ್, ಬ್ರಿಗೇಡ್ ರೋಡ್, ಕೋರಮಂಗಲದಲ್ಲಿ ನಿಯೋಜನೆಯಗಲಿದ್ದಾರೆ. ಹೊಟೇಲ್ಗಳಿಗೆ ಈಗ ಇರುವ ಟೈಂ ಅಷ್ಟೇ ಸಮಯ ಓಪನ್ಗೆ ಅವಕಾಶ ಇರಲಿದೆ. ಯಾವ ಹೊಟೇಲ್ನವರೂ ಹೆಚ್ಚು ಟೈಂ ಕೇಳಿಲ್ಲ. ನಗರದ ಎಲ್ಲಾ ಪೊಲೀಸರು ಅವತ್ತು ಆನ್ ಡ್ಯೂಟಿಯಲ್ಲಿ ಇರುತ್ತಾರೆ. ಪಾರ್ಟಿ ಏಂಜಾಯ್ ಮಾಡಿ ಆದರೆ ಯಾರ ಜೀವಕ್ಕೂ ಅಪಾಯ ತರಬೇಡಿ.. ಯಾರು ಡ್ರಿಂಕ್ ಆಯಂಡ್ ಡ್ರೈವ್ ಮಾಡಬೇಡಿ.